Velura manako

La velura manakoOrnitologia taksonomio. () estas birdospecio el la familio de pipredoj. Ĝi havas 2 subspeciojn troviĝantajn en Centrameriko kaj norduesta Sudameriko.

Taksonomio
Laŭ AviListAviList v2025, konsultita la 6-an de feb. 2026., jen ĉi-sube la listo de la akceptitaj taksonoj por tiu specio, kaj ties Esperantaj nomoj:

Passeriformes - paseroformaj
Pipridae - pipredoj
Lepidothrix Bonaparte, CLJL, 1854
Lepidothrix velutina (Berlepsch, HHCL, 1883) - velura manako
Lepidothrix velutina velutina (Berlepsch, HHCL, 1883)
Lepidothrix velutina minuscula (Todd, WEC, 1919)

Antaŭ 2022, tiu specio estis konsiderata kiel subspecio de la blukrona manako (Lepidothrix coronata).

Etimologio
La scienca genra nomo Lepidothrix estas kunmetaĵo de 2 antikvaj grekaj vortoj, λεπίς, λεπίδος (lepis, lepidos = "skvamo"), kaj θρίξ (triks = "haro"), pro la skvama aspekto de la kolora krono de masklojBirds of the World, Velvety Manakin..

La specia epiteto velutina venas el latino kaj signifas "velura", pro la aspekto de la maskla plumaro, malhela kaj glata.

 Aspekto 
La velura manako estas ĉirkaŭ 8 ĝis 11 cm longa. La specio estas sekse dimorfa. Plenkreskaj maskloj de la nomiga subspecio havas brilbluajn kronon kaj supran nukon. La cetero de ilia plumaro estas "profunde kaj brila" nigra kun purpur-blueta nuanco sur la pugo kaj supravostaj kovriloj. La tutnigra nigro fariĝas iom pli fulga kiam eluzita. Plenkreskaj inoj havas herboverdajn suprajn partojn, kies koloro estas plej hela sur la pugo kaj supravostaj kovriloj. Ili havas plejparte palgrizecajn verdajn vizaĝon kaj gorĝon. Ilia brusto kaj flankoj estas obtuze verdaj kaj ilia ventro kaj subvostaj kovriloj olivgrizecaj kun iometa flaveca nuanco. Maskloj de subspecio L. v. minuscula havas pli ultramaran kronon kaj inoj iomete pli profunde verdajn suprajn partojn ol la nomiga. Ambaŭ seksoj de ambaŭ subspecioj havas brile ruĝecbrunajn aŭ profunde ruĝajn irisojn, bluete grizan makzelon, nigran aŭ malhelgrizan mandiblon, kaj nigrajn aŭ malhelgrizajn krurojn kaj piedojn kun brunetaj plandoj. Snow, D. kaj G. M. Kirwan (2022). Velvety Manakin (Lepidothrix velutina), versio 1.0. En Birds of the World (S. M. Billerman, Editor). Cornell Lab of Ornithology, Ithaca, NY, USA.  Alirita la 6an de Oktobro, 2025 

Disvastiĝo kaj habitato
La velura manako troviĝas en Kostariko, Panamo, uesta Kolombio kaj norduesta Ekvadoro. Ĝi vivas en humidaj praarbaroj kaj malnovaj duarangaj arbaretoj, ĉefe sub 1000 m, sed loke ĝis 1350-1400 m ĉe la pacifika deklivo de Kostariko.

Referencoj

Kategorio:Pipredoj
Kategorio:Paseroformaj
Kategorio:Birdoj de Sudameriko
Kategorio:Birdoj de Centra Ameriko